Η **Ferrari 458 Italia** ήταν ένα σπορ αυτοκίνητο υψηλών επιδόσεων, που παρήχθη από την ιταλική κατασκευάστρια σπορ αυτοκινήτων Ferrari, μεταξύ του 2009 και του 2015. Για πρώτη φορά αποκαλύφθηκε σε σχετική συνέντευξη τύπου που έλαβε χώρα στις 28 Ιουλίου 2009, ενώ παρουσιάστηκε επίσημα στις 15 Σεπτεμβρίου 2009, στο Διεθνές Σαλόνι Αυτοκινήτου της Φρανκφούρτης, και αντικατέστησε την Ferrari F430. Αντικαταστάθηκε από την Ferrari 488, η οποία παρουσιάστηκε στο Διεθνές Σαλόνι Αυτοκινήτου της Γενεύης τον Μάρτιο του 2015.

Προδιαγραφές
------------

Το πίσω μέρος της Ferrari 458 Italia, σε κίτρινο εξωτερικό χρώμα.
Στην πρώτη επίσημη ανακοίνωση του αυτοκινήτου από την Φερράρι, η 458 Italia χαρακτηρίστηκε ως η επίσημη διάδοχος της Ferrari F430, προκύπτοντας ωστόσο από μια εντελώς νέα σχεδίαση και ενσωματώνοντας νεότερες τεχνολογίες που έχουν αναπτυχθεί από την εμπειρία της εταιρείας στην Formula 1, που βρήκαν εφαρμογή και στο μοντέλο παραγωγής.

Αντίθετα με τις προκατόχους Ferrari 360 και Ferrari F430, που είχαν μόνο 2 μπροστινούς αερόσακους, η 458 Italia έφερε και στάνταρ πλευρικούς αερόσακους.

### Κινητήρας

Η 458 Italia τροφοδοτείται από έναν κινητήρα 4.499 cm³ (270 κυβικών ιντσών) V8 σε γωνία 90° που είχε προέλθει από έναν κοινό σχεδιασμό των τότε ομόσταυλων Ferrari και Maserati. Το μηχανικό αυτό σύνολο, αποδίδει ισχύ 570 PS (419 kW, 562 hp) στις 9.000 στροφές το λεπτό και ροπή 540 N·m (398 λίβρες·ft) στις 6.000 στροφές το λεπτό, με 80% της ροπής είναι διαθέσιμο στις 3.250 στροφές το λεπτό. Ο κινητήρας διαθέτει σύστημα άμεσου ψεκασμού του καυσίμου, που είναι ο πρώτος για κινητήρα στο κέντρο, σε αυτοκίνητα δρόμου της Φερράρι.

### Μετάδοση

Το ταμπλό της Ferrari 458 Italia. Φαίνονται και τα paddles του κιβωτίου ταχυτήτων, πίσω από το τιμόνι.
Η μοναδική μετάδοση που διατέθηκε στην 458 ήταν ένα 7-τάχυτο ημι-αυτόματο κιβώτιο ταχυτήτων διπλού συμπλέκτη της εταιρείας Getrag, με paddles πίσω από το τιμόνι, που είχε μια διαφορετική κατάσταση βαθμονόμησης με την από κοινού σχεδιασμού μετάδοση της Mercedes-Benz SLS AMG. Δεν υπήρξε ποτέ επιλογή χειροκίνητου κιβωτίου, σε αντίθεση με τα παλαιότερα μοντέλα της Ferrari με τις παραδοσιακές περιφραγμένες θυρίδες «σαν χτένα». Ως αποτέλεσμα, η 458 ήταν χρονολογικά το τέταρτο αυτοκίνητο δρόμου της Ferrari, μετά τις Enzo, 360 Challenge Stradale και 430 Scuderia, που δεν προσφέρθηκε με κλασικό μηχανικό κιβώτιο ταχυτήτων και ήταν το πρώτο μοντέλο σχετικά ευρύτερης κυκλοφορίας που δεν διατέθηκε με χειροκίνητο κιβώτιο ταχυτήτων (είχαν υπάρξει και 3 μοντέλα ευρύτερης κυκλοφορίας που είχαν παραχθεί με χειροκίνητο σε ελάχιστα αντίτυπα).

### Χειρισμός

Ο πίνακας οργάνων της Ferrari 458 Italia.
Η ανάρτηση του αυτοκινήτου διαθέτει διπλά ψαλίδια μπροστά και ρυθμίσεις πολλαπλών συνδέσμων στο πίσω μέρος, σε συνδυασμό με ενεργό διαφορικό E-Diff και συστήματα ελέγχου πρόσφυσης F1-Trac, με στόχο τη βελτίωση στις στροφές του αυτοκινήτου και την διαμήκη επιτάχυνση κατά 32% σε σύγκριση με τους προκατόχους του.

Τα φρένα περιλαμβάνουν μια ειδική λειτουργία, βάσει της οποίας τα έμβολα στις δαγκάνες κινούν τα τακάκια σε επαφή με τους δίσκους στο σήκωμα για να ελαχιστοποιήσουν την καθυστέρηση όταν τα φρένα εφαρμόζονται. Αυτό, σε συνδυασμό με το σύστημα ABS, έχει μειώσει την απόσταση φρεναρίσματος 100-0 χλμ/ώρα έως τα 32,5 μέτρα.

### Επιδόσεις

Η επίσημη επιτάχυνση 0-100 km/h, σύμφωνα με την Ferrari, είναι κάτω από 3,4 δευτερόλεπτα, ενώ η τελική ταχύτητα είναι, σύμφωνα με την τότε ανακοίνωση, άνω των 325 χλμ./ώρα (202 μίλια/ώρα). Η κατανάλωση καυσίμου σε συνδυασμένο κύκλο (ECE+EUDC) ήταν στα 13,3 λίτρα / 100 χιλιόμετρα, ενώ ταυτόχρονα εκπέμπει 307 g/km CO2.

458 Challenge
-------------

Ferrari 458 Challenge.
Η «αγριότερη» εκδοχή 458 Challenge παρουσιάστηκε στην Ετήσια Συνάντηση Αντιπροσώπων Ferrari στις 14 Ιουλίου 2010. Η Ferrari ισχυρίστηκε τότε ότι η νεότερη Ferrari Challenge racer μπορούσε να κάνει χρόνο 1:16,5 στην πίστα δοκιμών Fiorano - χρόνος κατά δύο δευτερόλεπτα μικρότερος σε σχέση με αυτόν του προκάτοχου F430 Challenge και μόνο 0,2 δευτερόλεπτα πιο αργό από την Ferrari FXX. Το βάρος μειώθηκε από το πρότυπο μοντέλο με τη χρήση λεπτότερου αμαξώματος, με εξωτερικά πάνελ από ανθρακονήματα, συν πολυανθρακικά παράθυρα και παρμπρίζ. Οι διαφορές από την στάνταρ 458 περιλαμβάνουν το πιο αγωνιστικής σχεδίασης κάθισμα του οδηγού, παράθυρα που ανοίγουν μόνο μέσα από μικρές εγκοπές, Air-jack υποδοχή στο πίσω μέρος για να άρει το αυτοκίνητό, αγωνιστική τάπα καυσίμων και αγωνιστικές ζάντες, καθώς και άγκιστρα στο μπροστινό και πίσω μέρος, για να σύρουν το αυτοκίνητο αν υπάρξει ανάγκη.

458 Spider
----------

Η 458 Italia Spider στο Σαλόνι Αυτοκινήτου της Φρανκφούρτης του 2011.
Η Ferrari παρουσίασε την 458 Spider το 2011, στο Διεθνές Σαλόνι Αυτοκινήτου της Φρανκφούρτης. Αυτή η έκδοση της 458 Italia διαθέτει αναδιπλούμενη μεταλλική οροφή αλουμινίου η οποία, σύμφωνα με την Ferrari, ζυγίζει 25 κιλά λιγότερο από μια μαλακή οροφή, όπως αυτή της προκατόχου Ferrari F430 Spider, και μπορεί να αναδιπλωθεί σε 14 δευτερόλεπτα. Το κάλυμμα του κινητήρα έχει επανασχεδιαστεί για να αντιμετωπίσει το σύστημα της αναδιπλούμενης οροφής. Η έκδοση 458 Spider έχει ίση επιτάχυνση 0-100 km/h με την στάνταρ 458, αλλά κάπως μικρότερη τελική ταχύτητα, επισήμως στα 319 km/h. Η ετήσια παραγωγή της Ferrari 458 Spider ήταν στα 1.500 - 2.000 αυτοκίνητα.

Αναφορές
--------

1. 1 2 3 4  «Ferrari Announces the 458 Italia as the F430 Successor, Counts Down to Frankfurt Debut». *italiaspeed.com*. Ανακτήθηκε στις 28 Ιουλίου 2009.
2. ↑  «2010 Ferrari 458 Italia Press Release Kit». carsuk. Ανακτήθηκε στις 28 Ιουλίου 2009.
3. ↑  «Ferrari 458 Italia 2010». DieselStation.com.
4. ↑  «Ferrari Unveils 458 Italia at Frankfurt Motor Show». Automoblog.net.
5. 1 2 3 4 5  «First look at Ferrari's all-new '458 Italia' supercar». Motor Authority. Αρχειοθετήθηκε από το πρωτότυπο στις 31 Ιουλίου 2009. Ανακτήθηκε στις 28 Ιουλίου 2009.
6. ↑  «Technical specifications». *ferrari.com*. Αρχειοθετήθηκε από το πρωτότυπο στις 9 Σεπτεμβρίου 2010. Ανακτήθηκε στις 14 Αυγούστου 2010.
7. ↑  «2010 Ferrari 458 Italia Preview». JB car pages.
8. ↑  «Ferrari 458 Italia». Inautonews. Αρχειοθετήθηκε από το πρωτότυπο στις 31 Ιουλίου 2009. Ανακτήθηκε στις 28 Ιουλίου 2009.
9. ↑  «Technical specifications». *ferrari.com*. Αρχειοθετήθηκε από το πρωτότυπο στις 11 Απριλίου 2011. Ανακτήθηκε στις 16 Μαρτίου 2011.
10. ↑  «Specifications». Αρχειοθετήθηκε από το πρωτότυπο στις 28 Δεκεμβρίου 2012. Ανακτήθηκε στις 8 Ιανουαρίου 2013.
11. ↑  «Ferrari 458 Challenge anno 459 unced». AUSmotive.com.
12. ↑  «Ferrari 458 Challenge debuts at Maranello». DieselStation.com.
13. ↑  Millen, Steve (September 2011). «Ferrari 458 Challenge». *Road & Track* **63** (1): 38–40. Αρχειοθετήθηκε από το πρωτότυπο στις 2012-05-16.. Ανακτήθηκε στις April 25, 2012.
14. ↑  «Ferrari 458 Spider». Αρχειοθετήθηκε από το πρωτότυπο στις 16 Ιουλίου 2012. Ανακτήθηκε στις 26 Αυγούστου 2011.
15. ↑  «Ferrari dévoile le Spider 458». Αρχειοθετήθηκε από το πρωτότυπο στις 4 Οκτωβρίου 2011. Ανακτήθηκε στις 26 Αυγούστου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ferrari 458 Italia** |

* Η επίσημη ιστοσελίδα της Ferrari 458 Italia

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Μοντέλα της Ferrari |
| --- |
|  |
| Σημερινά μοντέλα: | 
* 812 Superfast
* Portofino
* Roma
* Monza SP1
* Monza SP2
* F8 Tributo
* SF90 Stradale
* LaFerrari
 |
|  |
| Ιστορικά Μοντέλα: | 
* AAC 815
* 125
* 159
* 166
* 195
* 208
* 212
* 250
* 250 GTO
* 275
* 288 GTO
* 308
* 328
* 330
* 340 / 342
* 348
* F355
* 360
* 365 / Daytona
* 365 GTC/4
* 375
* 400
* 400 Superamerica
* 412 Superamerica
* 412i
* F430
* 456
* 458
* 488
* 500 Superfast
* 512 BB / BBi
* 512TR
* 512M
* 550 Maranello
* 575M Maranello
* 599
* 612 Scaglietti
* California T
* Dino 206
* Dino 246
* Dino 308 GT4
* Enzo Ferrari
* F12berlinetta
* F40
* F50
* FF
* FXX
* GTC4Lusso
* Mondial
* Testarossa
 |

 |